b'\n_START_ARTICLE_\nGrabijolai\n_START_SECTION_\nIstorija\n_START_PARAGRAPH_\nGrabijolai (Grabia\xc5\x82y) minimi 1795\xc2\xa0m. parapij\xc5\xb3 revizijoje kaip Zapalinos palivarkui priklaus\xc4\x99s kaimas su 9 d\xc5\xabmais (sodybomis), kuriuose gyveno 41 vyras ir 29 moterys. Prie\xc5\xa1kario metais kaime buvo 29 sodybos (\xc5\xa1iuo metu\xc2\xa0\xe2\x80\x93 24). Kaimo pavadinimas padavimuose siejamas su dvarininku Grabeliu, nors, matyt, kilo i\xc5\xa1 lenk. hrabia (\xe2\x80\x9egrafas\xe2\x80\x9c)._NEWLINE_Nuo prie\xc5\xa1istorini\xc5\xb3 laik\xc5\xb3 ties Grabijolais b\xc5\xabta perk\xc4\x97los per up\xc4\x99. V\xc4\x97liau \xc4\x8dia veik\xc4\x97 keltas, buvo medinis tiltas (sudegintas I pasaulinio karo prad\xc5\xbeioje)._NEWLINE_Konstantinas Ti\xc5\xa1kevi\xc4\x8dius savo ekspedicijos Nerimi metu pasteb\xc4\x97jo, kad nuo Grabijol\xc5\xb3 up\xc4\x97 jau imama vadinti ne Vilija, o Nerimi._NEWLINE_Baud\xc5\xbeiavos laikais kaimas priklaus\xc4\x97 ant kalno stov\xc4\x97jusiam Zapalinos dvarui, kuris \xc5\xa1iuo metu sunyk\xc4\x99s. Kitapus up\xc4\x97s iki II Pasaulinio karo buvo Grabijol\xc5\xb3 dvaras, kurio vietoje dabar i\xc5\xa1likusi tik viena pakrant\xc4\x97je stov\xc4\x97jusi sodyb\xc4\x97l\xc4\x97. Tarpukariu Grabijol\xc5\xb3 kaim\xc4\x85 nuo kito Neries kranto skyr\xc4\x97 Lietuvos ir Lenkijos demarkacin\xc4\x97 linija, \xc4\x97jusi up\xc4\x97s viduriu. Tuo metu Grabijol\xc5\xb3 dvare buvo pastatytas lenk\xc5\xb3 pasienio postas, o Grabijol\xc5\xb3 kaime, did\xc5\xbeiausiose valstie\xc4\x8di\xc5\xb3 sodybose patalpas nuomavosi Lietuvos pasienio policija. Abiej\xc5\xb3 krant\xc5\xb3 pasienie\xc4\x8diai, nor\xc4\x97dami pasirodyti, organizuodavo \xc5\xa1ventes savo up\xc4\x97s pus\xc4\x97je._NEWLINE_2015\xc2\xa0m. rugpj\xc5\xab\xc4\x8dio 1 d. buvo minima 220 met\xc5\xb3 kaimo min\xc4\x97jimo \xc5\xa1vent\xc4\x97.\n_START_SECTION_\nAplinkin\xc4\x97s gyvenviet\xc4\x97s\n_START_PARAGRAPH_\nKazoki\xc5\xa1k\xc4\x97s'